หุ้นไทยพักฐานปิดร่วง3จุด
ตลาดหุ้นไทยแกว่งขึ้น-ลง แคบ ๆ&nbsp; ระหว่างวันแรงขายทำกำไร ทำหุ้นไทยปรับฐานปิดร่วง 3 จุด ทิศทางยังเป็นขาขึ้นตามเงินทุนต่างชาติที่ไหลเข้า
28 ก.ย. 2553

ตลาดหุ้นไทยแกว่งขึ้น-ลง แคบ ๆ  ระหว่างวันแรงขายทำกำไร ทำหุ้นไทยปรับฐานปิดร่วง 3 จุด ทิศทางยังเป็นขาขึ้นตามเงินทุนต่างชาติที่ไหลเข้า
ดัชนีตลาดวันที่ 28 ก.ย. 2553 เคลื่อนไหวขึ้น-ลงแคบ ๆ ซึ่งช่วงเช้าดัชนีขึ้นไปสูงสุด 965 จุด ซึ่งเป็นจุดสูงสุดใหม่ แต่ไม่สามารถผ่านได้ ทำให้มีแรงขายออกมาตลอดทั้งวัน และปิดที่ 959.27 จุด ลดลง 3.20 จุด หรือ 0.33 % มูลค่าซื้อขายหนาแน่น 41,873.09 ล้านบาท
สำหรับหลักทรัพย์ซื้อขายสูงสุด 5 อันดับแรก ประกอบด้วย
1. TRUE ปิด 5.15 บาท เพิ่มขึ้น 0.57 บาท มูลค่าซื้อขาย 2,761.32 ล้านบาท 2. BANPU ปิด 704  บาท เพิ่มขึ้น 4 บาท มูลค่าซื้อขาย 2,052.24  ล้านบาท 3. TMB ปิด 2.48 บาท ลดลง 0.08 บาท มูลค่าซื้อขาย 1,600.42 ล้านบาท 4. ITD ปิด 5 บาท เพิ่มขึ้น 0.20 บาท มูลค่าซื้อขาย 1,487.37 ล้านบาท5. PTTEP ปิด 149 บาท ลดลง 2 บาท มูลค่าซื้อขาย 1,472.12 ล้านบาท 
นายจักรกริช เจริญเมธาชัย รองกรรมการผู้จัดการ ฝ่ายกลยุทธ์การลงทุน บริษัทหลักทรัพย์ โกลเบล็ก กล่าวว่า ภาพรวมตลาดหุ้น ยังสดใส จากเงินทุนต่างชาติที่เป็นตัวขับเคลื่อนตลาด คาดว่าทิศทางตลาดวันพรุ่งนี้ 29 ก.ย. ดัชนีจะขึ้นไปทดสอบที่จุดต้านเดิม 965 จุด และมีแนวรับที่ 952 จุด
สำหรับตลาดวันนี้ ( 28 ก.ย.)  ปรับฐานเล็กน้อย หลังจากไม่สามารถผ่าน 965 จุด ได้ ทำให้มีแรงขายหุ้นพลังงาน สลับเก็งกำไรหุ้นก่อสร้างและสื่อสาร ที่คาดหวังได้ทำ 3 จี